
Direcţia Patrimoniu

         Str. M. Kogălniceanu  Nr.2 , Bl. VT3- parter 

          Telefon: 0252.321599   Fax: 0252.306326

              E-mail: primaria@primariadrobeta.ro
                           Nr.  
__________________________________________________________________________________
 
Referat de aprobare

privind concesionarea prin licitație publică a  imobilului teren in suprafață de 612 m2 loc. Gura Văii, identificat cu NC 60664.  
1) Motivul emiterii actului administrativ cu caracter individual
                    Având în vedere numeroasele cereri formulate de persoane fizice sau juridice privind concesionarea unor suprafețe de teren în vederea desfășurării unor activități economice și/sau realizarea de locuințe, Municipiul Drobeta Turnu Severin prin Direcția Patrimoniu, a identificat suprafața de teren de 612 mp din localitatea Gura Văii, identificată cu NC 60664.
                      Din extrasul de carte funciară, nr. 47980/18.08.2026 rezultă că imobilul teren în suprafață de 612 m2  este proprietatea Municipiului Drobeta Turnu-Severin și face parte din domeniul privat.

                     Din Certificatul de urbanism nr. 1098/11.09.2025 - Regimul tehnic rezultă că sunt permise construcții de locuințe cu funcțiuni complementare, cu regim de înălțime parter, P+1, P+1+M, P+2, spații de comerț, construcții pentru activități nepoluante, sunt permise consolidări, supraetajări, adăugiri, reparații, modernizări la construcții existente de locuințe sau de altfel, cu păstrarea zonei de protecție a profilului străzilor se vor asigura accese directe sau prin servitute.

                       Prin Raportul de evaluare nr. 90T/23.10.2025 întocmit de către evaluator autorizat inginer Octavian Bordei, s-a stabilit o redevență anuală de 732 euro ( 3.725 lei ) la o valoare unitară a terenului de 29.90 euro/m2.

                       Având în vedere situaţia de fapt prezentată, raportat la dispoziţiile art.13, alin.1, din Legea 50/1991 coroborat cu dispozitiile art.362 alin.1 si alin.3 cu trimitere la dispozițiile art. 308, 309 și 312 din O.U.G. nr. 57/2019 privind Codul administrativ precum și cu dispozițiile art.2, pct.2, lit. a, din Regulamentul privind concesionarea unor terenuri din domeniul public și privat al municipiului Drobeta Turnu Severin, aprobat prin HCL Drobeta Turnu Severin, nr.99/27.04.2021, propunem aprobarea concesionării prin licitație publică a  imobilului teren in suprafață de 612 m2  din loc. Gura Văii , identificat cu NC 60664 precum și aprobarea Raportului de evaluare nr. 90T/23.10.2025 întocmit de către evaluator autorizat inginer Octavian Bordei
 2)   Schimbări preconizate
       Nu este cazul.
3)   Impactul socio-economic al proiectului de act administrativ normativ
        Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent pentru funcţionarii Direcţiei Patrimoniu.
4)   Impactul financiar asupra bugetului local,  atât pe termen scurt, pentru anul curent, cât şi pe termen lung 
       Proiectul de hotărâre nu are un efect negativ asupra bugetului local al municipiului Drobeta-Turnu Severin. 
       Contravaluarea serviciilor de evaluare in sumă de 650 lei vor fi recuperate de la concesionarul adjudecatar.

 5)  Efecte ale adoptării hotărârii consiliului local asupra legislatiei în vigoare 
       Nu este cazul.
6)  Consultările efectuate în vederea elaborării proiectului de act administrativ cu caracter  normativ individual
        Nu este cazul.
7)  Activităţi de informare publică privind elaborarea şi implementarea actului administrativ normativ

         Hotărârea consiliului Local va fi adusă la cunoştinţa publicului potrivit procedurii legale, respectiv publicarea în Monitorul Local – Drobeta Turnu-Severin.
8)  Implementarea dispozitivului hotărârii

         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.
Viceprimar,
Daniel Cîrjan

